alexandrainst/scandi-wiki huggingface dataset:
Gjerpenkollen hoppanlegg

Gjerpenkollen hoppanlegg er et skihoppanlegg i Drammen. Anlegget ligger på østsiden av Gjerpenåsen, i bydelen Skoger, like ved Fjell. Det består av fire hoppbakker med størrelse K74, K35, K18 og K8, alle med plastdekke slik at de også kan brukes i sommerhalvåret. Gjerpenkollen er et viktig treningsanlegg, og brukes blant annet under den norske sommerhoppuka. Anlegget er eid av Stiftelsen Gjerpenkollen Hoppanlegg, som igjen er eid av Konnerud IL, Skoger IL, Lier IL, Sjåstad Vestre Lier IL og Røykenhopp.

Bakkerekorder
K74: 84 meter, Torje Seljeset, 22. august 2021
K35: 37,5 meter, Gaute Laeskogen, 6. mars 2011
K18: 18,5 meter, Erik Guhnfeldt, 13. juni 2010
K8: 6,5 meter, Mattew Connelly, 6. mars 2011 (alle fra Norge)

Kort historie
Den første hoppbakken i Gjerpenkollen ble bygd i 1932. Den største bakken i dagens anlegg ble bygd i 1960 og utvidet til K74 i 1987. Den hadde renn i den norske hoppuka i 1979. Siste større ombygging av K74-bakken ble gjort i 1995, og to år etter fikk bakken plastmatter. K35-bakken ble også bygd i 1995. Anlegget ble utstyrt med snøkanoner i 2007. Etter at den største bakken ble skadet av ras i unnarennet høsten 2008, ble hele hoppanlegget modernisert i 2009, da blant annet de minste bakkene ble utvidet fra K15 og K5 til K18 og K8.

Kjell Håkonsen fra Holum i Mandal omkom etter at han falt stygt i et hopp i Gjerpenkollen 6. januar 1969. Han var en av flere i en vennegjeng som hoppet under svært dårlige forhold, etter at de først hadde vært innom Midtstubakken i Oslo uten å kunne hoppe der.

Viktige renn

Den norske hoppuka

Referanser

Eksterne lenker
 Gjerpenkollen hoppanlegg (besøkt 26. november 2011)
 Skisprungschanzen-Archiv: Drammen (Gjerpen)
 Skisprungschanzen-Archiv: All time results (15. april 2012)
 Idrettsanlegg.no: Gjerpenkollen hoppbakke K74, K35, K15

Hoppbakker i Norge
Idrettsanlegg i Drammen
Den store magellanske skyen

Den store magellanske skyen er en liten galakse og den nærmeste eksterne galaksen til Melkeveien. Den ligger ca.  lysår unna og har bare 5–10 % av massen til Melkeveien. Den spenner over ca. 8° på den sørlige himmelhalvkulen innenfor stjernebildene Gullfisken og Bordet der den er lett synlig for det blotte øyet. Den store magellanske skyen er på samme måte som den lille magellanske skyen navngitt etter Ferdinand Magellan som observerte dem under sin reise rundt i verden i 1519, men de var kjente før denne datoen. Den fysiske diameteren til den store magellanske skyen er – lysår.

Den store magellanske skyen ligner først på en irregulær galakse, men har en sentralstav og muligens en spiralarm, så den blir generelt sett klassifisert som en spiralgalakse. En av de største kjente H II-regionene, Tarantelltåken, ligger i den store magellanske skyen.

Eksterne lenker

Kilder 
 «Large Magellanic Cloud» s. 222-23 i Philip's Astronomy Encyclopedia (2002).

Galakser
Artikler i astronomiprosjektet
Gullfisken
Bjarne Sommerstad

Bjarne Sommerstad (født 28. februar 1964) er en norsk politiker (Sp) og tidligere ordfører i Andebu kommune. Han ble valgt som ordfører etter kommunevalget i 2011 og ble gjenvalgt i 2015. Kommunen, og dermed vervet, opphørte 1. januar 2017.

Det var mye mediedekning rundt Sommerstad som mistet sin 12 år gamle sønn i en ulykke på gården hans lørdagen før valgdagen 2011.

Eksterne lenker 
 Ble ordfører tre dager etter sønnens død 2011.

Sp-ordførere i Vestfold
Ordførere i Andebu
Fødsler i 1964
Fotbalová asociace České republiky

Fotbalová asociace České republiky (FAČR, Tsjekkias fotballforbund) er særidrettsforbundet for fotball i Tsjekkia. FAČR er tsjekkisk fotballs øverste organ og er ansvarlig for å avholde nasjonale serie- og cupmesterskap samt landskamper for herrer og kvinner i Tsjekkia. Forbundet ble grunnlagt den 19. oktober 1901 og ble medlem av FIFA i 1907. I perioden fra 1922 til 1993 var forbundet ansvarlig for hele Tsjekkoslovakia under navnet Československý fotbalový svaz (ČSFS), og i 1954 ble ČSFS en del av UEFA. Etter Tsjekkoslovakias oppløsning tok det tsjekkiske forbundet navnet Českomoravský fotbalový svaz (ČMFS) inntil de i juni 2011 fikk sitt nåværende navn.

FAČR arrangerer blant annet Gambrinus liga (landets øverste divisjon), Pohár České pošty (den nasjonale cupen) og Český Superpohár (den nasjonale supercupen).

Se også 
 Tsjekkias herrelandslag i fotball
 Tsjekkias kvinnelandslag i fotball
 Slovakias fotballforbund

Eksterne lenker 
 
   Tsjekkia  på FIFAs nettsted
   Tsjekkia på UEFAs nettsted

Fotball i Tsjekkia
Fotballforbund
Organisasjoner etablert i 1901
Bjørkbakken

Bjørkbakken er en hoppbakke i Stjørdal i Trøndelag. Bakken ligger på østsiden av Bjørkkammen, ved Venna, ca. 6 kilometer øst for Stjørdalshalsen, og har K-punkt 82 meter og bakkestørrelse 88 meter. Bjørkbakken har hatt junior-NM i 1975, 1991 og 1999, og har også hatt renn i norgescupen og europacupen. Den er eid av IL Nybrott; driftskomiteen for bakken har også representanter fra IL Stjørdals-Blink, Lånke IL og Skatval Skilag. Bakkerekorden er 96 meter, satt av Anders Bardal 4. mars 2009.

Byggingen av Bjørkbakken startet i 1920, og bakken ble modernisert i årene 1953-1957. Etter junior-NM i 1999 hadde ikke bakken renn på flere år, men i 2006 ble den satt i stand igjen. I 2021 ble bakken omgjort til helårs plastbakke etter gjenbruk av plast fra Granåsen skisenter etter at hoppbakkene der ble revet for å bygge nye til VM 2025.

Stjørdals-Blink Orientering har for øvrig et orienteringskart kalt Bjørkbakken, som dekker området som hoppbakken ligger i.

Referanser

Eksterne lenker 
 Bjørkbakken (offisiell hjemmeside)
 Bjørkbakken: Om bakken (besøkt 26. november 2011)
 IL Nybrott: Ski historikk (besøkt 26. november 2011)
 Skisprungschanzen-Archiv: Stjørdal (Bjørkbakken) (besøkt 26. november 2011)
 Idrettsanlegg.no: Bjørkbakken

Hoppbakker i Norge
Idrettsanlegg i Trøndelag
Sport i Stjørdal
Byggverk i Stjørdal
Sykehuset Namsos

Sykehuset Namsos er et sykehus i Namsos i Nord-Trøndelag.

Sykehuset stod ferdig i 1848, og før 2002 het det Namdal sykehus. Det er i dag ett av to sykehus i Helse Nord-Trøndelag HF.

Frem til 1954 var Namdal sykepleierhøgskole en del av sykehuset, men da ble denne utskilt som en selvstendig utdannelsesinstitusjon. Sykepleierutdanningen i Namsos er i dag en del av Nord universitet.

Ledere 
Direktør  1995–2002
Direktør  1974–1995
Adm. overlege  1967–1974
Adm. overlege  1962–1967
Adm. overlege  1932–1961
Overlege Nicolay Batt 1893–1931
Sykehuslege Axel Hermansen Cappelen 1889–1893
Sykehuslege  1884–1888
Sykehuslege  1871–1884
Sykehuslege  1870–1871
Sykehuslege  1864–1870
Sykehuslege  1858–1864
Sykehuslege  1848–1857

Litteratur

Eksterne lenker 
 

Sykehus i Norge
Helse Midt-Norge
Helse- og sosialtjenester i Trøndelag
Etableringer i 1848
Byggverk i Namsos
Rosario Dawson

Rosario Isabel Dawson (født 9. mai 1979) er en amerikansk skuespiller, sanger og forfatter. I desember 2011 ledet hun Fredspriskonserten sammen med Helen Mirren.

Tidlig liv 
Dawson er datter av Isabel Celeste og Patrick Harris. Isabel var kun sytten år gammel da hun fikk Rosario. Patrick forlot dem imidlertid like etter, da datteren kun var ett år gammel. I stedet giftet Isabel seg en annen mann, Greg Dawson, da hun var atten. Han oppfostret Rosario som sin egen datter. Hun har også en fire år yngre bror som heter Clay. Greg og Isabel skilte seg senere i 2006.

Karriere 
Som skuespillerinne er hun kjent fra filmer som Men in Black II (2002), 25th Hour (2002), Shattered Glass (2003), Alexander (2004), Sin City (2005), Rent (2005) A Guide to Recognizing Your Saints (2006), Death Proof (2007), Eagle Eye (2008), Seven Pounds (2008) og Percy Jackson & the Olympians: The Lightning Thief (2010).

Personlig liv 
På det personlige plan har hun hatt et forhold med mange andre kjente personligheter, som Joshua Jackson, Colin Farrell, Gerard Butler og Jason Lewis. Hun var for øvrig samboer med Lewis i to år, fra 2004 til 2006. De bodde i Los Angeles.

Filmografi

Referanser

Eksterne lenker 
 
 
 
 
 

Skuespillere fra USA
Sangere fra USA
Forfattere fra USA
Personer fra New York City
Junshirō Kobayashi

Junshirō Kobayashi (japansk: 小林 潤志郎, født 11. juni 1991 i Hachimantai i Iwate) er en japansk skihopper og tidligere kombinertløper som representerer Tokai-universitetet.

Han begynte som kombinertløper, og debuterte internasjonalt i B-verdenscupen i 2007, der han ble nummer 37 sammenlagt i sesongen 2007/08. Han deltok i til sammen fire verdenscuprenn i 2009 og 2010, men greide ikke å ta poeng, og ble sist i begge de to individuelle rennene han fullførte, i Val di Fiemme 10. og 11. januar 2009. Han var med i junior-VM i 2009 og 2010, og ble verdensmester på sprinten (HS108 / 5 km), selv om han bare hadde den 46. beste langrennstiden.

I 2010/11-sesongen skiftet han til spesielt hopp, og ble nummer 18 i det individuelle rennet i junior-VM i Otepää i 2011. Den sesongen ble han nummer 15 sammenlagt i FIS-cupen. I Sommer Grand Prix 2011 ble han nummer 23 sammenlagt. I sitt første verdenscuprenn i spesielt hopp var han på det japanske laget som ble nummer 2 i lagkonkurransen i Kuusamo 27. november 2011. I det individuelle rennet samme dag ble han nummer 24 og tok verdenscuppoeng for første gang.

I sesongen 2017/2018 vant han sitt første verdenscuprenn, i åpningshelgen i polske Wisła, 19. november 2017.

Hans yngre bror, Ryōyū Kobayashi, er også skihopper.

Referanser

Kilder
  Junshirō Kobayashi – Profil og resultatoversikt hos FIS (spesielt hopp, besøkt 27. november 2011)
  Junshirō Kobayashi – Profil og resultatoversikt hos FIS (kombinert, besøkt 27. november 2011)
 Flying Circus: Junshiro Kobayashi (presentasjon på diskusjonsforum, 28. juli 2011, besøkt 27. november 2011)
 https://www.japantimes.co.jp/sports/2017/11/20/more-sports/winter-sports-more-sports/kobayashi-wins-first-world-cup/#.WhLCfUriZPY

Eksterne lenker 
 

Japanske skihoppere
Japanske kombinertløpere
Juniorverdensmestere i kombinert
Deltakere under Ski-VM 2015
Deltakere for Japan under Vinter-OL 2018
Skihoppere under Vinter-OL 2018
Deltakere under Ski-VM 2019
Deltakere under Ski-VM 2021
Deltakere for Japan under Vinter-OL 2022
Skihoppere under Vinter-OL 2022
Koronaløkke

Koronalooper danner grunnstrukturen i den nedre koronaen og overgangsregionen til solen. Disse svært strukturerte og elegante loopene er en direkte konsekvens av solens vridde magnetiske fluks innenfor sollegemet. Antallet koronalooper kan være direkte knyttet til solsyklusen; det er av denne grunn koronalooper ofte er funnet ved solflekker. Den oppstrømmende magnetiske fluksen presses gjennom fotosfæren og blottlegger det kjøligere plasmaet under. Kontrasten mellom fotosfæren og solens indre gir inntrykk av mørke flekker, eller solflekker.

Solen
Plasmafysikk
Astrofysikk
Artikler i astronomiprosjektet

bg:Протуберанс
Jukka Hildén

Jukka Hildén (født 3. august 1980) er en finsk mediepersonlighet som er kjent som et av de 4 medlemmene i stuntgruppen The Dudesons som har et eget program på den finske TV-kanalen MTV3.

Deltagelse

TV 
 Maailmankiertue (2001–2003)
  Törkytorstai (2003–2004)
 Duudsoni Elämää (2004)
 The Dudesons (2006–)
 Operaatio Maa (2008)
 Piilokamerapäälliköt (2008)
 Nitro Circus en episode (2009)
 Teräspallit (2010)
 The Dudesons in America (2010)

 Filmer 
 Jackass 3D (2010)
 Minghags (2009)
 Bam Margera Presents: Where the ♯$&% Is Santa?  (2008)

 The Dudesons Movie'' (2006)

Referanser

Eksterne lenker 

 MTV- Jukka
 

Finske skuespillere
Personer fra Seinäjoki
Bodil Stenseth

Bodil Stenseth (født 10. februar 1955) I Fredrikstad er en norsk historiker og forfatter.

Bodil Stenseth ble cand. philol. med hovedfag i historie ved universitetet i Oslo i 1983. Hun arbeidet senere ved Munchmuseet og som rektor ved Nansenskolen fra 1998 til 1999. Hun har skrevet flere bøker om norsk sosialhistorie, samt om Edvard Munch og Sonja Henie. Dessuten er hun fast spaltist i Klassekampen. I 2017 fikk hun  Neshornet, Klassekampens kulturpris.

Bibliografi 
 Modellen (1988)
 En norsk elite (1993)
 Ekteseng og bordell (1997)
 Eilert Sundt og det Norge han fant (2000)
 Sonja Henie (2002)
 Pakten (2004)
 Munch (2007)
 Nr. 13 – en vestkantfortelling (2010)

Eksterne lenker 

 Hjemmeside

Norske historikere
Norske sakprosaforfattere
Fødsler i 1955
Runar Kjeldsberg

Runar Kjeldsberg Jakobsen (født 16. oktober 1979) er en norsk klassisk gitarist. Han har studert under Carlo Marchione, Alexis Muzirakis, Gerard Abiton og Jan Erik Pettersen, og vunnet flere priser.

Diskografi 
 Masterpieces (2010) F. de Fossa, J.S.Bach, J.Manén. (EMK, Ein mangfaldig kar)
 Duetto Concertante (2011) med Duo Saxe (EMK, Ein mangfaldig kar)
 François de Fossa: Solo Works for guitar vol.1 - Four Fantasias (2014) F. de Fossa. ( Ein mangfaldig kar)
 François de Fossa: Solo Works for guitar vol.2 - Divertissements (2016) F. de Fossa. ( Ein mangfaldig kar)
 François de Fossa: Solo Works for guitar vol.3 - inspirations (2017) F. de Fossa. ( Ein mangfaldig kar)

Priser 
 1. pris Giovanni Talenti (2007), San Bartolomeo al mare, Italia
 2. pris Veria internasjonale gitarkonkurranse (2009), Hellas
 2. pris Niksic internasjonale gitarkonkurranse (2008), Montenegro

Eksterne lenker 
 
 http://duosaxe.com/Runar.html 

Norske gitarister
Fødsler i 1979
Badminton under Asialekene 2002

Badminton under Asialekene 2002. Badminton var en av flere sporter under de fjortende Asialekene som ble arrangert i Busan i Sør-Korea i perioden 2. til 16. oktober 2002. Det var ellevte gangen badminton var med på programmet i Asialekene. Det ble spilt single, double og lagkonkurranse for både damer og menn, og en mixeddobleturnering. Sør-Korea ble beste nasjon med fire gullmedaljer foran Kina med to.

Medaljer

Eksterne lenker
 Badminton Asia

Asialekene 2002
Badminton under Asialekene
Badminton i Sør-Korea
Badminton i 2002
Ein mangfaldig kar

Ein mangfaldig kar (EMK) er et plateselskap basert i Göteborg i Sverige som er eid av norske Roger Langvik (f. 1979).
Etter en start i pop-rock, utvikler selskapet seg mot å gi ut mest Klassisk og Folk/Roots musikk.

Tilknyttede band/musikere
 
 
 Duo Saxe
 
 
 
 
 
 Megalighter
 
 
 Runar Kjeldsberg

Referanser

Eksterne lenker
 

Svenske plateselskaper
Yinti

Yinti (født 16. januar 1688 i Beijing i Kina, død 13. januar 1756 samme sted), opprinnelig Yinzhen (tradisjonell kinesisk: 胤禎, forenklet kinesisk: 胤祯, pinyin: Yìnzhēn) av Aisin Gioro-klanen, var 14. sønn av Kangxi-keiseren av Qing-dynastiet i Kina. Hans mor var keiserinne Xiaogongren, og han var lillebror (fullbror) av den senere Yongzheng-keiseren.

Liv og virke

Navnet
Han måtte skifte navn på grunn av det kinesiske navnetabu to ganger. Ettersom hans opprinnelige navn lignet på Yongzhengs personlige navn, Yinzhen (som på kinesisk riktignok skrives 胤禛), ble det endret til Yinti. Da Yongzheng besteg keisertronen ble Yintis navn endret til Yunti (允禵, Yǔntí), ettersom det kinesiske tegnet for «Yin» i Yinti tilsvarte «Yin» i Yongzhengs personlige navn Yinzhen.

Hærfører
I 1718, etter at en Qing-hær ble beseiret ved elven Salween i Tibet av dzungarenes general Tsering Dondub, ble Yinti utnevnt av Kangxi-keiseren til «storgeneral som sikrer grensen» (撫遠大將軍) som skulle føre en hær på 300.000 inn i Tibet og nedkjempe dzungarene. Mange mener at dette var et tegn på at Kangxi-keiseren mente å la Yinti overta keisertronen etter seg. I februar 1720 satte Yintis generaler Galbi og Yanxin avsted fra Xining for å innta Lhasa mens Yinti selv forble i Xining for å søke støtte hos kinesernes allierte Khotshot-mongoler og så eskortere den daværende Dalai Lama til Lhasa. Den 24. september 1720 erobret Yintis hær Lhasa, og førte Dalai Lama tilbake til Potalapalasset.

Yinti planla et erobringstokt for å ta Dzungarkhanatet da han den 21. desember 1722 ble informert om sin fars død og ble tilbakekalt til hovedstaden. Der hadde hans storebror  Yinzhen besteget keisertronen som Yongzheng-keiseren. Yongzheng så på Yinti som en  potensiell trussel og satte ham i husarrest. I 1722 hadde han innehatt tittelen «prins av annen rang» (多羅郡王), men ble degradert to grader til beizi (貝子) i 1724. I 1725 ble han fratatt alle sine titler.

Yinti ble løslatt etter Yongzheng-keiserens død, i 1735. 

Yunti ble gjeninnsatt som «prins Yun av annen rang» i 1734, og ble titulert slik resten av livet. Etter sin død fikk han dessuten det posthume navn qin (勤), slik at hans fullstendige navn i ettertid ble  «prins Yunqin av annen rang» (恂勤郡王).

Eksterne lenker
 Yongzheng's mystery succession and Yinti's involvement (kinesisk)

Kinesiske offiserer
Mandsjuer
Personer fra Beijing
Kamer Qaka

Kamer Adem Qaka (født 11. april 1995) er en norsk-albansk fotballspiller som spiller for den makedonske klubben KF Shkëndija.

Karriere

Klubb 
Qaka kom fra guttefotball for Brandbu Idrettsforening til junior- og 2. divisjonsfotball med Vålerenga Fotball i 2009-sesongen. Etter planen skal han fullføre ungdomsskolen på Hadeland, før han flytter til Oslo og begynner på Wang Toppidrettsgymnas.

Qaka signerte proffkontrakt med Vålerenga på sin 15-årsdag, 11. april 2010, som varer ut 2012-sesongen. En måned senere debuterte han for Vålerengas A-lag i en 1. rundekamp i NM, 13. mai 2010 mot Oppsal. Som den yngste spilleren som har representert Vålerenga noensinne, noterte han seg i tillegg for 11–1-målet. Halvannet år senere, 27. november 2011, fikk han sin Tippeligadebut, i Freddy dos Santos' avskjedskamp hjemme mot Stabæk.

Kristiansund 
Qaka ble i 2016 lånt ut fra Sarpsborg 08 til Kristiansund Ballklubb, i første omgang ut juli 2016. Han skrev senere en permanent kontrakt med Kristiansund. Han hjalp laget vinne ligaen og sikret ett opprykk til tippeligaen. Han ble også kåret til årets spiller i Obos-ligaen.

Han er tremenning med tidligere lagkamerat Rocky Lekaj.

18. juni  2017 ble Kristiansund og Qaka enige om å terminere kontrakten hans med umiddelbar virkning.

Internasjonalt 
Qaka fikk tilbud om å trene med landslaget til  sommeren 2010, men valgte Norge og debuterte på G15-landslaget mot Sverige i september samme år. Han spilte fire privatlandskamper for Albania i 2017 og 2018.

Referanser

Eksterne lenker 
 
 Talentet: Kamer Qaka - Kristiansund vgtv.no

Norske fotballspillere
Albanske fotballspillere
Fotballspillere for Vålerenga Fotball
Fotballspillere for Raufoss IL
Fotballspillere for Hønefoss BK
Fotballspillere for Sarpsborg 08 FF
Fotballspillere for Kristiansund BK
Fotballspillere for CSM Politehnica Iași
Fotballspillere for FC Steaua București
Fotballspillere for CS Universitatea Craiova
Fotballspillere for Kongsvinger IL Toppfotball
Fotballspillere for KF Shkëndija
Norske fotballspillere i Romania
Personer fra Gran kommune
Fødsler i 1995
UltraEdit

UltraEdit er en kommersiell teksteditor for Microsoft Windows, Linux og Mac OS X (Intel) som kom i 1994, utviklet av Ian D. Mead. Tekstredigeringsverktøyet har verktøy for programmerere, slik som makroer, konfigurerbar syntaksmerking, sammenklapping av kode, endring av filtyper, prosjektstyring, regulære uttrykk for søk-og-erstatt, modus for kolonneredigering, redigering av filer via FTP, grensesnitt for API-er og kommandolinjer, osv. Filer kan utforskes og redigeres i faner.

Referanser

Eksterne lenker 
 

Tekstredigering
Etableringer i 1994
Bulgarski Futbolen Soius

Bulgarski Futbolen Soius (BFU) (Bulgarsk: Български футболен съюз) er særidrettsforbundet for fotball i Bulgaria med tilholdssted i hovedstaden Sofia. BFU er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i 1923 og ble medlem av FIFA i 1924 og UEFA i 1954.

BFU arrangerer blant annet A PFG (landets øverste divisjon) og den bulgarske fotballcupen (den nasjonale cupen).

Se også 
 Bulgarias herrelandslag i fotball
 Bulgarias kvinnelandslag i fotball

Eksterne lenker 
 

Fotball i Bulgaria
Fotballforbund
Etableringer i 1923
Dardan Dreshaj

Dardan Dreshaj (født 4. august 1992) er en norsk fotballspiller som spiller for .

Dreshaj har tidligere spilt i klubber som Follo, Fram Larvik, Arendal, Start og Fløy.

Dreshaj etablerte seg på Start 2 i 3. divisjon (nivå 4) i 2011, og fikk også et innhopp for førstelaget mot Haugesund i Eliteserien der han scoret ett mål.

Referanser

Eksterne lenker 
 

Norske fotballspillere
Fotballspillere for FK Mandalskameratene
Fotballspillere for Idrettsklubben Start
Fotballspillere for Fløy
Fotballspillere for IF Fram
Fotballspillere for Arendal Fotball
Fotballspillere for Follo Fotball
Personer fra Mandal kommune
Suomen Palloliitto

Suomen Palloliitto (SPL) (Svensk: Finlands Bollförbund (FBF)) er særidrettsforbundet for fotball i Finland med tilholdssted i hovedstaden Helsingfors. SPL/FBF er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i 1907 og ble medlem av FIFA i 1908 og UEFA i 1954. Forbundet hadde fra grunnleggelsen også ansvaret for bandy, men denne delen fikk sitt eget forbund, Suomen Jääpalloliitto, i mars 1972.

SPL/FBF arrangerer blant annet Veikkausliiga (landets øverste divisjon), Ykkönen (landets nest øverste divisjon) og Suomen Cup (den nasjonale cupen). Nåværende fotballpresident er Sauli Niinistö.

Se også 
 Finlands herrelandslag i fotball
 Finlands kvinnelandslag i fotball

Eksterne lenker 
 

Fotball i Finland
Fotballforbund
Etableringer i 1907
1907 i Finland
Belaruskaja Federazyja Futbola

Belaruskaja Federazyja Futbola (BFF) (belarusisk: Беларуская Федэрацыя Футбола) er særidrettsforbundet for fotball i Belarus med tilholdssted i hovedstaden Minsk. BFF er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i 1989, like før sin uavhengighet fra Sovjetunionen, og ble medlem av FIFA i 1992 og UEFA i 1993.

BFF arrangerer blant annet Vysshaya Liga (landets øverste divisjon), og den hviterussiske fotballcupen (det nasjonale cupmesterskapet). Nåværende fotballpresident er Vladimir Bazanov (pr. desember 2022).

Se også 
 Belarus’ herrelandslag i fotball
 Belarus’ kvinnelandslag i fotball

Eksterne lenker 
 

Fotball i Belarus
Fotballforbund
Etableringer i 1989
Türkiye Futbol Federasyonu

Türkiye Futbol Federasyonu (TFF) er særidrettsforbundet for fotball i Tyrkia med tilholdssted i Istanbul. TFF er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt den 23. april 1923 og ble medlem av FIFA samme år og UEFA i 1962.

TFF arrangerer blant annet Süper Lig (landets øverste divisjon), og Türkiye Kupası (det nasjonale cupmesterskapet). Nåværende fotballpresident er Mehmet Ali Aydınlar.

Se også 
 Tyrkias herrelandslag i fotball
 Tyrkias kvinnelandslag i fotball

Eksterne lenker 
 

Fotball i Tyrkia
Fotballforbund
Organisasjoner etablert i 1923
Federaţia Română de Fotbal

Federaţia Română de Fotbal (FRF) er særidrettsforbundet for fotball i Romania med tilholdssted i București. FRF er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i 1909 og ble medlem av FIFA i 1923 og UEFA i 1954.

FRF arrangerer blant annet Liga I Bergenbier (landets øverste divisjon), og Cupa României (det nasjonale cupmesterskapet). Nåværende fotballpresident er Răzvan Burleanu.

Se også 
 Romanias herrelandslag i fotball
 Romanias kvinnelandslag i fotball

Eksterne lenker 
 

Fotball i Romania
Fotballforbund
Organisasjoner etablert i 1909